CELEX: 62018TN0281
Language: mt
Date: 2018-05-03 00:00:00
Title: Kawża T-281/18: Rikors ippreżentat fit-3 ta’ Mejju 2018 – ABLV Bank vs BĊE

201807060531993882018/C 259/532812018TC25920180723MT01MTINFO_JUDICIAL20180503383921Kawża T-281/18: Rikors ippreżentat fit-3 ta’ Mejju 2018 – ABLV Bank vs BĊE
 ---documentbreak--- C2592018MT3810120180503MT0053381392Rikors ippreżentat fit-3 ta’ Mejju 2018 – ABLV Bank vs BĊE
   (Kawża T-281/18)2018/C 259/53Lingwa tal-kawża: l-Ingliż
      Partijiet
   
   
      Rikorrenti: ABLV Bank AS (Riga, il-Latvja) (rappreżentanti: O. Behrends, M. Kirchner u L. Feddern, avukati)
   
      Konvenut: Il-Bank Ċentrali Ewropew (BĊE)
   
      Talbiet
   
   
            —
         
         
            tannulla d-deċiżjonijiet tal-Bank Ċentrali Ewropew (BĊE) tat-23 ta’ Frar 2018 li r-rikorrenti u ABLV Bank Luxembourg SA qed ifallu jew x’aktarx li jfallu; u
         
      
            —
         
         
            tikkundanna lill-konvenut għall-ispejjeż
         
      
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka għaxar motivi.
   
            1.
         
         
            L-ewwel motiv ibbażat fuq li l-evalwazzjoni tal-BĊE tal-kriterju ta’ “li qed tfalli jew x’aktarx li tfalli” fir-rigward tar-rikorrenti u tas-sussidjarja tagħha ABLV Bank Luxembourg kienet żbaljata jew difettuża f’numru ta’ aspetti.
         
      
            2.
         
         
            It-tieni motiv ibbażat fuq li l-BĊE kiser id-dritt għal smigħ u drittijiet proċedurali oħra tar-rikorrenti.
         
      
            3.
         
         
            It-tielet motiv ibbażat fuq li l-BĊE kiser id-dritt tar-rikorrenti għal deċiżjoni motivata b’mod xieraq.
         
      
            4.
         
         
            Ir-raba’ motiv ibbażat fuq li l-BĊE naqas milli jeżamina u jevalwa bir-reqqa u imparzjalment l-aspetti rilevanti kollha tal-każ individwali.
         
      
            5.
         
         
            Il-ħames motiv ibbażat fuq allegazzjoni ta’ ksur tal-prinċipju ta’ proporzjonalità.
         
      
            6.
         
         
            Is-sitt motiv ibbażat fuq li l-BĊE kiser il-prinċipju ta’ ugwaljanza fit-trattament.
         
      
            7.
         
         
            Is-seba’ motiv ibbażat fuq li l-BĊE kiser id-dritt għall-proprjetà u l-libertà ta’ intrapriża tar-rikorrenti.
         
      
            8.
         
         
            It-tmien motiv ibbażat fuq li l-BĊE kiser il-prinċipju ta’ nemo auditur.
         
      
            9.
         
         
            Id-disa’ motiv ibbażat fuq li l-BĊE wettaq użu ħażin ta’ poter.
         
      
            10.
         
         
            L-għaxar motiv ibbażat fuq il-ksur tad-dritt tar-rikorrenti skont l-Artikolu 41 tal-Karta tad-Drittijiet Fundamentali tal-Unjoni Ewropea minħabba n-nuqqas li jiġi żgurat it-trattament tal-kwistjonijiet tar-rikorrenti mill-istituzzjonijiet u mill-korpi rilevanti tal-Unjoni.